જોકે, કેટલાક પરપીડન વૃત્તિ ધરાવતા લોકો ખરેખર ઘરેથી લઘરવઘર, મેલાઘેલા , ગંધાતાગોબરા થઇને નીકળતા હોય છે. પરંતુ પોલીસના કેમેરામાં પોતે ‘ગંદા મોઢે ’ ના ઝડપાઇ જાય એ માટે તેઓ જરા સારા દેખાવાની કોશિશ સાથે બહાર નીકળશે. રાતોરાત મેકઅપ ઇન્ડસ્ટ્રી અને સલૂન ઇન્ડસ્ટ્રીનું ટર્નઓવર વધી જશે. મોટાભાગનાં શહેરોમાં લોકો ‘સારા દેખાવા’ની હોડમાં જોડાશે એટલે આપોઆપ સમગ્ર શહેરની ‘સિકલ’ મ્યુનિસિપાલિટીની કોઇ મહેનત વગર જ ફરી જશે. કદાચ રાતોરાત શહેર ‘સ્માર્ટ ’ થઇ જાય તો પણ નવાઇ નહીં.